Pypkan jakkalse met konyne?
• Jou mening • Praat saam • Pypkan jakkalse met konyne?
Deur HANNES SCHRENK
Konyne om ongediertes onder beheer te hou? Foto: ANDRIES GOUWS
Ek wil graag 'n voorstel maak wat moontlik kan help om ongediertes onder beheer te hou. Ek het met konyne geboer. Dit is nie baie moeilik nie en hulle teel maklik aan.
As skaapboere (soos ek) met konyne kan boer, kan hulle die konyne in die veld los waar jakkalse en rooikatte gewoonlik loop, sodat dit 'n maklike prooi vir roofdiere kan wees.
Dit is dalk maklik vir 'n jakkals om 'n lam te vang, maar as jakkals se kind sien hier is iets wat in sy natuurlike omgewing voorkom, los hy dalk die lammers. Ek het gesien hoe maklik vang 'n jakkals 'n haas en konyne is nie so vinnig nie.
Konynboere kan dan ook sake doen met boere wat konyne wil gebruik.
Werkers eet ook graag konyne en dit is gesonde vleis om te braai.
Martin 2012/06/01 10:28:01 PM
Weet nie of dit werklike oplossing kan wees nie.
oe gaan jy weet as jy gister n konyn vry gelaat het dat hy wel gevang is, jammer ou maat maar ek dink dat jou konyn boerdery jou skaap boedery gaan vervang sonder dat jy dit beplan het !
2012/06/03 02:02:50 PM
Hannes my persoonlike sienning is dat ons alreeds die jakkalse laat vermeerder omdat ons vir hulle maklike prooi in die vorm van weerlose lammers in die natuur plaas. Nog makliker prooi op die skinkbord sal die probleem net verder vererger.
2012/07/03 08:24:58 PM
Kan iemand help? Soos ek verstaan vreet die jakkalse en rooikatte jaarliks kleivee van boere ter waarde van R 1,4 miljard op. Tot hede is daar nog nie goeie werkbare metodes gevind om die skade wat hierdie roofdiere veroorsaak binne perke te bring nie, Hier kom Hannes Schrenk met 'n voorstel wat na my mening, met aanpassings, uistekende meriete kan inhou om 'n bydrae te lewer om die probleem te bekamp. Ek wil graag weet hoe is dit moontlik dat met so 'n enorme probleem daar uit 200 lesers slegs 2 kommentare is en albei is negatief en skiet die voorstel summier af? chris